Neuvoston asetus (EY) N:o 1502/94, annettu 27 päivänä kesäkuuta 1994, eräitä teollisuus- ja kalastustuotteita koskevien yhteisön tariffikiintiöiden avaamisesta ja hallinnosta (kolmas sarja vuodelle 1994)



Virallinen lehti nro L 162 , 30/06/1994 s. 0005 - 0007

Suomenk. erityispainos Alue 2 Nide 11 s. 0136

Ruotsink. erityispainos Alue 2 Nide 11 s. 0136



NEUVOSTON ASETUS (EY) N:o 1502/94, annettu 27 päivänä kesäkuuta 1994, eräitä teollisuus- ja kalastustuotteita koskevien yhteisön tariffikiintiöiden avaamisesta ja hallinnosta (kolmas sarja vuodelle 1994) EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että eräiden teollisuus- ja kalastustuotteiden tuotanto ei yhteisössä vuoden 1994 aikana riitä tyydyttämään yhteisön jalostusteollisuuden vaatimuksia; näin ollen yhteisön mainittujen tuotteiden hankinta on suuresti riippuvainen kolmansista maista tulevasta tuonnista; olisi viivytyksettä ja mahdollisimman edullisin ehdoin huolehdittava yhteisön kiireellisimmistä hankintatarpeista kyseisten tuotteiden osalta; on syytä avata yhteisön tariffikiintiöt tullittomina kaudelle, joka jatkuu joko 31 päivään joulukuuta 1994 tai 30 päivään kesäkuuta 1995 sopivan kokoisille määrille, joilla otetaan huomioon tarve olla asettamatta kyseenalaiseksi näiden tuotteiden markkinoita ja yhteisön tuotannon kehitystä, on syytä taata erityisesti kaikille yhteisön tuojille tasavertainen ja jatkuva mahdollisuus käyttää kyseisiä kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin, kiintiöiden täyttymiseen saakka, ja yhteisön on itsenäisesti päätettävä tariffikiintiöiden avaamisesta; mikään ei kuitenkaan estä sitä, että näiden kiintiöiden yhteisen hallinnon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinto vaatii kuitenkin läheistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, ON ANTANUT TÄMÄN ASETUKSEN: 1 artikla Tämän asetuksen voimaantulopäivästä alkaen ja jäljempänä olevassa taulukossa ilmoitettuun päivään saakka jäljempänä olevien tuotteiden tuontiin sovellettavat tullit suspendoidaan ilmoitetuilla tasoilla ja ilmoitettujen yhteisön tariffikiintiöiden rajoissa. >TAULUKON PAIKKA> 2 artikla Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa kaikki tarvittavat hallinnolliset toimenpiteet niiden tehokkaan hallinnon varmistamiseksi. 3 artikla Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetuille tuotteille, ja jos tulliviranomaiset vastaanottavat tämän ilmoituksen, kyseinen jäsenvaltio lukee komissiolle lähetettävällä tiedonannolla tarvettaan vastaavan määrän kiintiön määrään. Kiintiöön lukemista koskevat pyynnöt, joissa mainittujen ilmoitusten vastaanottamispäivä on ilmoitettu, lähetetään viivytyksettä komissiolle. Komissio antaa luvan kiintiöön lukemiseen niiden päivien mukaisessa järjestyksessä, jossa kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin käytettävissä oleva määrä sen sallii. Jos jäsenvaltio ei käytä kiintiöön luettuja määriä, se palauttaa ne mahdollisimman pian kiintiöiden määriin. Jos pyydetyt määrät ylittävät kiintiössä jäljellä olevan määrän, se jaetaan tasan pyyntöjen kesken. Komissio ilmoittaa jäsenvaltioille toteutetuista kiintiöihin lukemisista. 4 artikla Jokaisen jäsenvaltion on taattava kyseisten tuotteiden tuojille yhtäläinen ja jatkuva mahdollisuus käyttää kiintiöitä, jos niissä jäljellä oleva määrä sen sallii. 5 artikla Jäsenvaltiot ja komissio tekevät laajaa yhteistyötä tämän asetuksen noudattamisen varmistamiseksi. 6 artikla Tämä asetus tulee voimaan 1 päivänä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 27 päivänä kesäkuuta 1994. Neuvoston puolesta Puheenjohtaja C. SIMITIS LIITE >TAULUKON PAIKKA>